pt gl gl es en gl gl ast es pt es gl gl gl gl en ast gl gl es en gl en it fr gl es gl pt gl gl es pt en en en gl gl gl gl gl gl gl gl gl gl gl es gl gl gl gl gl gl gl gl gl gl gl gl gl gl gl gl gl gl es pt pt es pt en en en gl gl es gl pt gl pt gl gl es pt gl pt gl es pt es gl hbs_lat gl gl pt gl eo gl gl gl gl gl fr es cs gl gl gl it gl gl it fr gl fr gl en gl en en en en gl en en en en gl
Francisco Jorquera, candidato BNG A Coruña: “O futuro da cidade decídese nos terreos do porto” - Nós Televisión
Jorquera nun acto do BNG
O candidato nacionalista considera que a recuperación dos terreos da fachada marítima é unha prioridade para a cidade
Francisco Jorquera, político e historiador, ten unha extensa traxectoria como representante do BNG en varias institucións a nivel galego e estatal. Agora preséntase como candidato á alcaldía da Coruña cun programa no que salienta como eixo principal a recuperación dos terreos do porto, o emprego e as políticas de vivenda pública.
Fáganos un balance de valoración estes pasados catro anos no concello da Coruña.
Penso que a Marea Atlántica chegou ao goberno municipal nunha onda de grande ilusión, pero decepcionou completamente a quen puxo esperanzas neles. Considero que fixeron unha lectura errónea do resultado e, no cando de negociar e abrirse, pecháronse.
A honestidade é unha condición necesaria mais non suficiente para a xestión do público. A mellor maneira de defender o público é xestionar ben o público, pero o balance da Marea é desastroso, mesmo na xestión ordinaria do Concello.
A honestidade é unha condición necesaria mais non suficiente para a xestión do público
O exemplo máis recente é o lixo: chegaron prometendo cambialo todo e remunicipalizalo todo e mentres caducaban as concesións non moveron un dedo pola reversión ao público, nin sequera para fiscalizar o cumprimento por parte da concesionaria.
Cales son as principais propostas urxentes da súa candidatura para o municipio?
O Concello debe asumir un papel de liderado. E se o problema máis urxente para a veciñanza é o emprego, pois debe asumir o liderado do Consello Económico e Social que deseñe un plan para a dinamización económica da cidade e da contorna. Nós propoñemos crear ese consello, con participación de todos os axentes interesados nesa dinamización, como ferramenta. E elaborar un plan, pero non para metelo nun caixón, senón para executalo.
Penso que se conseguimos unir vontades nunha mesma estratexia, conseguiremos crear ese ecosistema que permita avanzar todos xuntos nunha mesma dirección. Co Concello á fronte, e poñendo a súa capacidade ao servizo da creación de emprego. Xunto co emprego, a vivenda é outro problema urxente.
Desde o BNG o que propoñemos é converter EMVSA nunha verdadeira empresa de vivenda
Desde o BNG o que propoñemos é converter EMVSA nunha verdadeira empresa de vivenda, crear un banco público de vivendas destinadas ao alugueiro a prezos taxados, fomentar a rehabilitación con máis axudas e vincular estas á posta no mercado de alugueiro desas vivendas, en caso de non seren vivenda habitual, a prezos taxados… é a forma que ten o concello de intervir no mercado e baixar os prezos.
E a proposta principal de cara ao futuro da Coruña?
O futuro da cidade decídese nos terreos do porto. En primeiro lugar, está o debate de se deben ser de uso público ou compatibilizar usos. Nós apostamos polos usos públicos. En exclusiva. Despois, está a cuestión de se deben ser recuperados a custe cero ou non. Nós apostamos pola devolución gratuíta por parte do Estado. Isto é, que o Estado asuma íntegra a débeda do porto exterior e dote esa infraestrutura das comunicación precisas para que funcione.
Hai unha consulta popular pendente, acordada en pleno, sobre estas cuestións que nós activaríamos en caso de ter responsabilidades de goberno. En canto a que usos… pois o noso proxecto é claro, mesmo ten un nome, Distrito do Mar, que a Marea vén reclamando agora, o rótulo, como algo seu cando soltaron un slogan sen nada detrás hai dous anos e aí parou a cousa.
O Distrito do Mar parte da necesidade de volver abrir a cidade o mar e aproveitar ese espazo natural de entrada e saída na cidade
Ben, o Distrito do Mar parte da necesidade de volver abrir a cidade o mar e aproveitar ese espazo natural de entrada e saída na cidade para resolver cuestións de mobilidade. Nós propoñemos que o Distrito do Mar comece cun nodo de transporte urbano e metropolitano que conecte a cidade coa contorna por mar e por terra, incluíndo o tren de proximidade. Que ese nodo se dote de masa crítica para que funcione as 24 horas do día instalando aí o futuro gran hospital da cidade. É evidente que a accesibilidade ao hospital melloraría e que os fluxos de viaxeiros mellorarían e acabarían incentivando o transporte público intra e inter urbano.
Xunto a estas infraestruturas, o BNG pensa que o prioritario é impulsar os usos produtivos, singularmente a pesca, mesmo cunha lonxa de mariscadores, e o transporte de mercancías aproveitando a situación estratéxica da cidade.
O último elemento serían os espazos verdes con equipamentos culturais, incluíndo un aula ou museo do mar, que subliñen esa relación recuperada entre a cidade e o mar. É un proxecto moi pensado e moi traballado. Un proxecto para colocar enriba da mesa e dialogar. Un proxecto que precisaría dun consorcio que o impulsase e no que, como novidade, propoñemos que estea presente a veciñanza a través das asociación de defensa do patrimonio e outras, como as entidades veciñais.
Por último, e para rematar, todas as enquisa dan unha corporación moi fracturada. Cal sería a súa proposta, caso de ser a forza máis votada, para “convencer” e conseguir o apoio doutras formacións? E cales serían as “liñas vermellas” caso de ser chave de goberno?
Para emprender as cuestións anotadas aquí, como o impulso da creación do emprego, do acceso á vivenda ou dos usos públicos do porto, e outras que están no programa do BNG son necesarios consensos moi amplos. O BNG ten a virtude de que é un partido que dialoga con todos. E iso faremos.
O BNG ten a virtude de que é un partido que dialoga con todos
Nós nunca facilitamos gobernos de dereitas, pero tampouco queremos un goberno que ignore estes temas que apuntamos e que se manteña catro anos máis inoperante mesmo na xestión ordinaria. Se estamos no goberno, seremos garantía de que haberá cambio cunha orientación transformadora. Cambios en serio.
as municipais na coruña
Artigo anterior‘A vida Salvaxe’ de Gonzalo Hermo
Seguinte artigoInés Rey sobre o seu proxecto para Coruña: “Pedro Sánchez ten un contrato verbal comigo”
ARTIGOS RELACIONADOSMÁIS DO AUTOR
Inés Rey aposta por un Consorcio para xestionar os terreos do Porto
SONdeTEO e o BNG denuncian dificultades para conformar un goberno de esquerdas en Teo
González Formoso salienta a “recuperación do voto urbano” socialista na provincia da Coruña
As primeiras reunións que se propón Bugallo: o presidente da Xunta, o reitor e o Arzobispo
Bugallo faise coa alcaldía: “O máis importante é Santiago”
Galego de Todo o Mundo
Rede Galega de Videoblogues
Empregamos cookies propias e de terceiros para mellorar a súa experiencia e os nosos servizos, analizando a navegación no noso sitio web. Preme en "Aceptar" para dar o teu consentimento para o uso das cookies.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.